Volkswagen Polo R WRC on Volkswagenin ralliauto, joka teki debyyttinsä kauden 2013 MM-sarjan avanneessa Monte Carlon MM-rallissa. Auto suunniteltiin vastaamaan MM-sarjan vuodeksi 2011 muuttuneita sääntöjä. Auto julkistettiin vuonna 2011 ja sen ensikilometrit ajoi Carlos Sainz, joka toimi myös tallin testikuljettajana ja kehitti autoa Sébastien Ogierin kanssa vuotta 2013 varten.